
A Zuglói Egyesített Óvoda engedélyezett álláshely-számának meghatározása a 2022/2023. óvodai nevelési évre 

I. Előzmények
A Budapest Főváros XIV. Kerület Zugló Önkormányzata (a továbbiakban: Önkormányzat) Népjóléti Bizottsága a 2022. május 24-i ülésén döntött az óvodai beiratkozás számadatai alapján a Zuglói Egyesített Óvodában a 2022/2023. nevelési évben indítható óvodai csoportok számáról. [Budapest Főváros XIV. Kerület Zugló Önkormányzata Népjóléti Bizottsága 146/2022. (V. 24.) NJB határozata]
A bizottsági döntés értelmében a 2022/2023. nevelési évben a Zuglói Egyesített Óvoda 147 óvodai csoportjából 130 csoport működése engedélyezett.
A döntés következtében szükséges a köznevelés feladatellátáshoz az engedélyezett álláshely-számok fenntartói szintű meghatározása. 
II. Vélemények
A döntés meghozatalában releváns jogszabályi környezetet elsősorban az alább felsorolt jogszabályok alkotják:
•	a nemzeti köznevelésről szóló 2011. évi CXC. törvény és végrehajtási rendeletei (a továbbiakban: Köznev. tv.),
•	a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet,
•	Budapest Főváros XIV. Kerület Zugló Önkormányzata által - az előző években - a többletfeladatok vállalásáról, ellátásáról hozott döntések.

Humánszolgáltatási Főosztály véleménye:
Budapest Főváros XIV. Kerület Zuglói Polgármesteri Hivatal Humánszolgáltatási Főosztályának Intézményfelügyeleti Osztálya a Zuglói Egyesített Óvoda vezetőjével közösen áttekintette a jelenleg engedélyezett álláshely-számot, valamint figyelembe vette a 2022/2023. nevelési évre engedélyezett csoportszámokat. 
Az Önkormányzat, mint fenntartó köznevelési intézményhálózatán keresztül az alábbi feladatok ellátásáról gondoskodik a nemzeti köznevelésről szóló 2011. évi CXC. törvény (a továbbiakban: Köznev. tv.) 74. § (1) bekezdése szerinti kötelező feladatellátási körében:
•	az óvodai nevelésről,
•	a nemzetiséghez tartozók óvodai nevelésről,
•	a többi gyermekkel együtt nevelhető, sajátos nevelési igényű gyermekek óvodai neveléséről.
Az óvoda pedagógiai szakmai színvonalának megtartását figyelembe véve javasolt a pedagógus-álláshelyek megállapításakor továbbra is óvodai csoportonként 2 fő pedagógussal, valamint tagintézményenként 1 fő tagintézmény-vezetővel számolni.

I. Az álláshely-változások részletes elemzése

1.	 Jogszabályban meghatározott, a központi költségvetésből részben finanszírozott álláshelyek
A Köznev. tv. 62. §-a, a Köznev. tv. 1. melléklete, valamint az óvodák működési sajátosságai figyelembe vételével megtörtént az egyes óvodákban jelenleg foglalkoztatott pedagógusok, nevelő- és oktatómunkát közvetlenül segítő alkalmazottak és egyéb technikai, valamint a korábbi Képviselő-testületi döntések által jóváhagyott dolgozók létszámának felülvizsgálata, valamint a feladatellátáshoz igazodó felülvizsgálat. 
A Köznev. tv. 1. melléklete az óvodában alkalmazott vezetők kötelező létszámát, a 2. melléklet a nevelőmunkát segítő alkalmazottak finanszírozott létszámát határozza meg. A jogszabályban előírt kötelező és finanszírozott létszámon felül az intézményvezetői igényeken alapuló további alkalmazottak költségei a fenntartóra hárulnak.

1.1 Magasabb vezetői, vezetői megbízások
A nevelési-oktatási intézményekben alkalmazott vezetők kötelező létszámát a Köznev. tv. 1. számú melléklete határozza meg egységes számítási eljárás alapján, az alábbiak szerint:
	Magasabb vezetői, vezetői megbízás
	Feltétel
	Finanszírozott létszám

	intézményvezető
	intézményenként
	1

	intézményvezető-helyettes
	51 gyermek létszám alatt
	0

	
	51 - 200 gyermek
	1

	
	201 - 500 gyermek
	2

	
	500-nál több gyermek esetén
	3



A 2021. augusztus 1-től a Zuglói Egyesített Óvodában 1 óvodavezető (igazgató), 3 vezető-helyettes, valamint 22 tagintézmény-vezető látja el az irányítási feladatokat. A Varázsliget Tagóvoda a Képviselő-testület 111/2022. (V. 5.) önkormányzati határozata értelmében 2022. augusztus 1-től a Herminka Tagóvoda telephelyeként működik tovább, így a tagóvodavezetők száma a 2022/2023. nevelési évben 21 lesz.  




1.2 Pedagógus-álláshelyek
A pedagóguslétszám megállapításánál figyelembe kell venni, hogy a Népjóléti Bizottság hivatkozott döntése alapján a 2022/2023. nevelési évben – 2022. szeptember 1-től – a Zuglói Egyesített Óvodában összesen 17 óvodai csoport szünetel. 
Azon fenntartói elv mentén, hogy minden csoportban két pedagógust biztosít a feladatellátáshoz, a szünetelő csoportok számának függvényében csökken a pedagógusok létszáma is.
Az Önkormányzat által fenntartott óvodákban jelenleg 292,00 óvodapedagógusi álláshely engedélyezett.
A csoportszünetelések következtében a pedagógus-álláshelyek tekintetében, 2022. szeptember 1-től 285,00 pedagógus-álláshely javasolt.
Az óvodapedagógusok létszám-csökkenése nem jár aktív korú munkatársak elbocsátásával.
	Intézmény megnevezése
	Pedagógus-álláshely 
(csoportonként 2 pedagógus és 1 tagintézmény-vezető) + 1 óvodavezető és 3 vezető-helyettes

	Zuglói Egyesített Óvoda
	285,00



1.3 A nevelő- és oktatómunkát közvetlenül segítő alkalmazottak 
A nevelő- és oktatómunkát közvetlenül segítő alkalmazottak finanszírozott létszámát a Köznev. tv. 2. melléklete az alábbiak szerint határozza meg:
	Munkakör

	Feltétel

	Finanszírozott létszám

	óvodatitkár
	intézményenként, ahol
a gyermekek létszáma eléri a 100 főt;
továbbá 450 gyermekenként 
	1

	dajka
	csoportonként
	1

	pedagógiai asszisztens óvodában
	3 óvodai csoportonként
	1



[bookmark: _Hlk105670269]1.3.1 A dajkák álláshely-száma jelenleg 133, de a 2022/ 2023. nevelési évre engedélyezett csoportszámok alapján számuk csökken, és megegyezik a csoportok számával. A dajka álláshelyek javasolt száma a 2022/2023. nevelési évben 130,00. Ezen álláshelyek finanszírozására. központilag kiszámított átlagbér alapján kap támogatást a fenntartó.
1.3.2 A pedagógiai asszisztensek javasolt álláshely-száma is változik. A Köznev. tv. 2. melléklete szerint 3 csoportonként 1 főt finanszíroz az állam. A 130 engedélyezett óvodai csoporthoz 2022. szeptember 1-től 1 álláshellyel kevesebbet, 43,00 pedagógiai asszisztensi álláshely finanszírozására központilag kiszámított átlagbér alapján kap támogatást a fenntartó.
A fenntartó önként vállalt feladatként nem finanszíroz további pedagógiai asszisztensi álláshelyeket.
1.3.3 Az óvodapszichológusok finanszírozása oly módon történik, hogy a 6,00 óvodapszichológus álláshelyből összességében 5*0,5 azaz 2,5 álláshelyet a központi költségvetés finanszíroz. Ennek oka, hogy az intézmény alapító okirat szerinti létszáma alapján az állam 500 gyermekenként 0,5 álláshelyet finanszíroz, ami 2,5 álláshelyet jelent a 2022/2023. nevelési évben.

	Intézmény megnevezése
	Központi költségvetésből finanszírozott

	
	Óvodatitkár
	Dajka

	Pedagógiai asszisztens
	Óvodapszichológus

	Zuglói Egyesített Óvoda
	5
	130
	43
	2,5



2. A fenntartó által finanszírozott álláshelyek
A fenntartó által finanszírozott álláshelyek számában – az intézményvezető kérése alapján – a gyógypedagógus álláshelyek száma változik oly módon, hogy a be nem töltött, engedélyezett 2 darab ügyintéző álláshelyből az egyik álláshely 2022. szeptember 1-től gyógypedagógus álláshelyként szerepel. 
Ennek indoka, hogy az intézmény átszervezte a sajátos nevelési igényű gyermekek fejlesztési rendszerét, és az intézményhálózaton belül 5 db bázis tagóvodát működtet, melyek mindegyikében 1-1 gyógypedagógus státusz szükséges.
A 2022/2023-as nevelési évre várható sajátos nevelési igényű gyermekek száma várhatóan 20 fővel emelkedik. A szakmai feladatellátás hatékonyságának biztosítása érdekében az intézményvezető kérelmezte a gyógypedagógiai asszisztens álláshelyek jelenlegi számának (22 fő) + 2 fővel történő megemelését 24 főre.
További változás, hogy az intézmény elmúlt évi működése alapján úgy döntött, hogy a jelenleg engedélyezett 1,00 rendszergazda állás helyből 0,5 álláshely elegendő számára a feladatai ellátáshoz, így a fenntartónak visszaadja a 0,5 rendszergazda álláshelyet.

	[bookmark: RANGE!A1:H27]Intézmény megnevezése 
	Fenntartó által finanszírozott óvoda-
pszichológus
	Fenntartó által finanszírozott gyógypedagógus
	Fenntartó által finanszíro-
zott gazdasági és személyügyi. vez,h.
	Fenntartó által finanszírozott informatikus/
rendszergazda
	Fenntartó által finanszírozott gyógypedagógiai asszisztens 
	Fenntartó által finanszírozott óvodatitkár/ ügyintéző 

	
	
	
	
	
	
	

	Zuglói Egyesített Óvoda
	3,5
	5
	1
	0,5
	

24
	20,5



2.1 A fenntartó által finanszírozott egyéb, technikai munkakörök álláshely-száma (konyhai dolgozó, kertész, takarító)
A fenntartó által finanszírozott egyéb, technikai munkakörök (kertész, takarító, konyhai dolgozó) vonatkozásában nincs változás. A számuk megegyezik a 2021. szeptember 1-jén hatályos álláshely-számmal.

	


Intézmény megnevezése
	Fenntartó által finanszírozott konyhai dolgozó
	Fenntartó által finanszírozott kertész
	Fenntartó által finanszírozott takarító

	Zuglói Egyesített Óvoda
	28
	22,5
	16,75



A fentiek alapján az alábbi táblázat tartalmazza az összesített álláshely-mutatót, melyen megjelenítésre kerültek a jelenleg hatályos engedélyezett álláshely-számok, valamint a javasolt álláshelyek 2022. szeptember 1-től.
	Intézmény megnevezése
	2021/2022. nevelési év engedélyezett álláshelyek 2022. augusztus 31-ig
	
2022/2023. nevelési év engedélyezett álláshelyek 
2022. szeptember 1-től
	Változás (álláshely)

	Zuglói Egyesített Óvoda
	595, 75
	586,25
	-9,5



II. Az álláshely-változások költségvetési finanszírozási változásai
A Népjóléti Bizottság döntése a 2022/2023. nevelési évre vonatkozó engedélyezett csoportszámokról a Zuglói Egyesített Óvoda álláshely-számában változást eredményezett, így a fentiek ismeretében szükséges részletezve bemutatni a bérek tekintetében az álláshely-változások 2022. évre vonatkozó (szeptember, október, november) költségvetési vonzatait. 
1. Óvodapedagógus-álláshelyek változásai
Jelenleg az engedélyezett pedagógus-álláshelyek száma 292,00. 2022. szeptember 1-től a javasolt pedagógus-álláshelyek száma 285,00. 
A különbség: -7,00 álláshely.
[bookmark: _Hlk105679815]Ez a 399 116 Ft/fő/hó pedagógus átlagilletményt (bér + pedagógus ágazati pótlék+ Zugló pótlék) alapul véve összességében 2 793 812 Ft/hó.  Szeptember-október november hónapokra vetítve 3*2 793 812 Ft, mindösszesen 8 381 436 Ft-tal csökken a Zuglói Egyesített Óvoda költségvetése a 7,00 óvodapedagógus álláshely-csökkenés tekintetében. 
2. Nevelő - oktató munkát segítő (NOKS) álláshelyek változásai
2.1 Dajka álláshelyek változása
[bookmark: _Hlk105676967]Az engedélyezett dajka álláshelyek száma 133,00. A csoportszámok változása következtében 2022. szeptember 1-től a javasolt dajka álláshelyek száma 130,00. 
[bookmark: _Hlk105677042]A különbség: -3,00 álláshely
[bookmark: _Hlk105679739]Ez a 301 000 Ft/fő/hó összegű átlagos illetményt (garantált bér + NOKS ágazati pótlék+ Zugló pótlék) alapul véve összességében 903 000 Ft/hó. Szeptember-október november hónapokra vetítve 3*903 000 Ft, mindösszesen 2 709 000 Ft-tal csökken a Zuglói Egyesített Óvoda költségvetése a 3,00 dajka álláshely-csökkenés tekintetében. 
2.2 Pedagógiai asszisztens álláshelyek változása
Az engedélyezett pedagógiai asszisztensi álláshelyek száma 44,00. A csoportszámok változása következtében 2022. szeptember 1-től a javasolt pedagógiai asszisztensi álláshelyek száma 43,00. 
A különbség: -1,00 álláshely
Ez a 301 000 Ft/fő/hó összegű átlagos illetményt (garantált bér + NOKS ágazati pótlék+ Zugló pótlék) alapul véve összességében 301 000 Ft/hó. Szeptember-október november hónapokra vetítve 3* 301 000 Ft, mindösszesen 903 000 Ft-tal csökken a Zuglói Egyesített Óvoda költségvetése a 1,00 pedagógiai asszisztens álláshely-csökkenés tekintetében. 
3. A fenntartó által finanszírozott egyéb álláshelyek változása
3.1 Gyógypedagógus álláshely-változások
Az engedélyezett gyógypedagógus álláshelyek száma 4,00. 2022. szeptember 1-től a javasolt gyógypedagógus álláshelyek száma 5,00.
A különbség: +1,00 álláshely
[bookmark: _Hlk105679687]Ez 370 270 Ft/fő/hó összegű gyakornoki illetményt (bér + pedagógus ágazati pótlék+ Zugló pótlék + gyógypedagógiai pótlék) alapul véve szeptember-október november hónapokra vetítve 3*370 270 Ft, mindösszesen 1 110 810 Ft többletigény a Zuglói Egyesített Óvoda költségvetésébe a +1,00 gyógypedagógus álláshely tekintetében.
3.2 Gyógypedagógiai asszisztens álláshely-változások
[bookmark: _Hlk105677608]Az engedélyezett gyógypedagógiai asszisztens álláshelyek száma 22,00. 2022. szeptember 1-től a javasolt gyógypedagógiai asszisztens álláshelyek száma 24,00.
A különbség: +2,00 álláshely
Ez 301 000 Ft/fő/hó összegű illetményt (garantált bér + NOKS ágazati pótlék+ Zugló pótlék) alapul véve szeptember-október november hónapokra vetítve 3*2*301 000 Ft, mindösszesen 1 806 000 Ft többletigény a Zuglói Egyesített Óvoda költségvetésébe a +2,00 gyógypedagógiai asszisztens álláshely tekintetében.
3.3 Gazdasági ügyintéző álláshely-változások
2022. szeptember 1-től a gazdasági ügyintéző álláshelyek száma 5 melyekből 2 álláshely tartósan nincs betöltve. 
Az intézményvezető kérése alapján, szakmailag javasolt az egyik gazdasági ügyintézői álláshely terhére növelni a gyógypedagógusok számát.
A különbség: -1,00 álláshely
Ez a 425 000 Ft/fő/hó összegű álláshelyen lévő illetményt alapul véve összességében szeptember-október november hónapokra vetítve 3*425 000 Ft, mindösszesen 1 275 000 Ft-tal csökken a Zuglói Egyesített Óvoda költségvetése az 1,00 gazdasági ügyintéző álláshely-csökkenés tekintetében.
3.4 Informatikus-rendszergazda
Az óvodahálózat informatikai hálózatának működtetéséhez jelenleg engedélyezett 1,00 álláshely az intézményvezető kérése alapján 0,5 álláshelyre csökken 2022. szeptember 1-től. A javasolt álláshely száma 0,5.
A különbség: - 0,5 álláshely
Ez a 484 000 Ft/fő/hó összegű álláshelyen lévő illetményt alapul véve összességében szeptember, október, november hónapokra vetítve 0,5*3*484 000 Ft, mindösszesen 726 000 Ft-tal csökken a Zuglói Egyesített Óvoda költségvetése a 0,5 informatikus-rendszergazda álláshely-csökkenés tekintetében.

Összegzés
Az alábbi táblázatban kerültek összegzésre a fent részletezett álláshely-változásokból adódó intézményi költségvetési módosulások a bérek tekintetében a 2021/20
22. nevelési év és a 2022/23. nevelési év viszonylatában. 

	Álláshely- munkakör megnevezése
	2021/2022. nevelési évre engedélyezett álláshely       2022. augusztus 31-ig
	2022. szeptember 1-től 2023. augusztus 31-ig engedélyezett álláshely 
	Álláshely- változás mértéke
	Bérmegtakarítás/
többlet bérköltség (Ft) 
(2022. szept., okt., nov. hónapokra vetítve)

	óvodapedagógus
	292,00
	285,00
	-7,00
	+ 8 381 436 

	dajka
	133,00
	130,00
	-3,00
	+2 709 000

	pedagógiai asszisztens
	44,00
	43,00
	-1,00
	+903 000

	óvodatitkár
	20,50
	20,5
	0,00
	0

	óvodapszichológus
	6,00
	6,00
	0,00
	0

	gyógypedagógus
	4,00
	5,00
	+1,00
	-1 110 810

	gyógypedagógiai asszisztens
	22,00
	24,00
	+2,00
	· 1 806 000

	ügyintéző/óvodatitkár
	5,00
	4,00
	-1,00
	+1 275 000

	konyhai dolgozó
	28,00
	28,00
	0
	0

	takarító
	16,75
	16,75
	0
	0

	kertész/fűtő/gondnok/karbantartó
	22,50
	22,5
	0
	0

	gazdasági-személyügyi vezető-helyettes
	1,00
	1,00
	0
	 0

	informatikus-rendszergazda
	1,00
	0,5
	-0,5
	+726 000

	Összesen
	595, 75
	586,25
	-9,50
	+10 010 436



A 2. melléklet a Gazdasági Főosztály pénzügyi számításait tartalmazza.
Az alábbi összesítés az álláshely-változásokat és azok engedélyezésének időbeli határidejét tartalmazza:

	Intézmény megnevezése
	Engedélyezett álláshelyek
2021/2022. nevelési év
(2022. augusztus 31-ig)
	2022/2023. nevelési év engedélyezett álláshelyek
(2022. szeptember 1-től) 
	Változás (álláshely)
	Az álláshely-szám engedélyezésének határideje

	Zuglói Egyesített Óvoda
	595,75
	586,25
	-9,50
	2023. 08. 31.



Gazdasági Főosztály véleménye: 
Észrevételt nem tesz.
Jogi Főosztály véleménye: 
Az előterjesztésben közölt adatok, egyéb információk alapján, az előterjesztéshez jogi észrevételt nem tesz.


A fentiek alapján javaslom, hogy Budapest Főváros XIV. kerület Zugló Önkormányzatának Képviselő-testülete fogadja el a Zuglói Egyesített Óvoda 2022. szeptember 1-től hatályos álláshelyeinek számáról szóló határozati javaslatot 2022/2023. nevelési évre vonatkozóan, az előterjesztés 1. melléklete szerinti tartalommal. 

III. Bizottsági vélemények

Az előterjesztést a Népjóléti Bizottság tárgyalja.

III. Döntési javaslat

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. számú mellékletét képező határozati javaslatot.


A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdései, valamint 50. §-a alapján egyszerű szótöbbséget igényel. 


Budapest, 2022. június 14.


Rózsa András alpolgármester

Az előterjesztést készítette: 
Hernádi Iván Lászlóné 	Polgármesteri Hivatal
	Humánszolgáltatási Főosztály 
	Intézményfelügyeleti Osztály

A 2. melléklet pénzügyi számításait a Gazdasági Főosztály készítette.

1. melléklet a 123-381/2022. előterjesztéshez 


Budapest Főváros XIV. Kerület Zugló Önkormányzata Képviselő-testületének
…/ 2022. ( … …) határozata 
	a Zuglói Egyesített Óvoda engedélyezett álláshely-számának meghatározásáról 2022. szeptember 1-től,  a 2022/2023. nevelési évre vonatkozóan

1) Budapest Főváros XIV. Kerület Zugló Önkormányzata Képviselő-testülete úgy dönt, hogy a kerületi óvodai feladatellátás érdekében az alábbi táblázatban foglaltak szerint határozza meg a fenntartásában működő Zuglói Egyesített Óvoda álláshelyeinek számát 2022. szeptember 1-től, a 2022/2023. nevelési évre vonatkozóan:



	Intézmény megnevezése
	Engedélyezett álláshelyek
2021. szeptember 1-től
2022. augusztus 31-ig
	2022/2023. nevelési év engedélyezett álláshelyek
2022. szeptember 1-től 2023. augusztus 31-ig
	Változás (álláshely)

	Zuglói Egyesített Óvoda
	595,75
	586,25
	-9,50




       2) Az engedélyezett létszám-csökkentés miatt felszabaduló 2. melléklet szerinti szabad 	forrást a Képviselő-testület elvonja.



Határidő:	2022. augusztus 31.
Felelős:	Horváth Csaba polgármester (a Költségvetési Osztály és az Intézményfelügyeleti Osztály által),
	Farkas Tibor Jánosné, a Zuglói Egyesített Óvoda vezetője

